Այն բանից հետո, երբ «Փյունիկի» ղեկավար դարձավ Արթուր Սողոմոնյանը, իսկ գլխավոր մարզիչ՝ Արմեն Գյուլբուդաղյանցը, ակումբի մարտավարությունը կարծես փոխվեց: Չնայած նշվել է, որ «Փյունիկը» շարունակելու է կադրեր մատակարարել հավաքականներին, խոսվել է նաեւ լեգեոներների ձեռքբերման մասին: Ըստ էության, նոր ղեկավարությունը հասկացել է, որ ակումբը դոփում է տեղում, եւ առանց «թարմ արյան» (լեգեոներների, որոնք շարժիչ ուժ կդառնան թիմի եւ օրինակ՝ պատանիների համար) փյունիկցիները շարունակելու են երիտասարդներին բնորոշ անկայուն ելույթները ներքին առաջնությունում, իսկ եվրագավաթներում խոշոր հաշիվներով անպատվաբեր պարտություններ են կրելու: